Source: http://docplayer.fi/2387850-Muistisairaan-palvelupolku.html
Timestamp: 2018-04-27 07:50:46+00:00
Document Index: 746434

Matched Legal Cases: ['kko ', 'KKO ', 'KKO ', 'kko ', 'kko ', 'KKO ', 'KKO ', 'kko ', 'kko ', 'KKO ', 'kko ']

MUISTISAIRAAN PALVELUPOLKU - PDF
Download "MUISTISAIRAAN PALVELUPOLKU"
2 OPPIMATERIAALEJA PUHEENVUOROJA RAPORTTEJA 142 TUTKIMUKSIA Kaija Virjonen MUISTISAIRAAN PALVELUPOLKU
3 TURUN AMMATTIKORKEAKOULUN RAPORTTEJA 142 Turun ammattikorkeakoulu Turku 2012 Kirjoittaja: Kaija Virjonen, TtM Tekninen avustaja: Saija Vanhanen, MBA Kuvittaja: Kirsi Haapamäki ISBN (painettu) ISSN (painettu) Painopaikka: Tampereen Yliopistopaino Juvenes Print Oy, Tampere 2012 ISBN (PDF) ISSN (elektroninen) /isbn pdf Painotuote
4 SISÄLTÖ SAATESANAT 4 1 HANKE-ESITTELY Taustaa Tavoitteet Toteutus 10 2 PALVELUKOKONAISUUDEN KEHITTÄMISEN LÄHTÖTILANNE Kuntalaiskysely Palveluorganisaation itsearviointi 15 3 PALA KERRALLAAN Muistisairauksien ennaltaehkäisy ja varhainen toteaminen Muistisairausdiagnoosin jälkeinen tuki ja seuranta Omaishoidon tukimuotojen kehittäminen Muistisairaan hoito ja kuntoutus Ympärivuorokautinen hoito ja saattohoito 35 4 VAIKUTTAVUUS 38 5 KÄSITTEET JA TOIMINTAKYKYMITTARIT 42 6 LÄHTEET 45 Liite 1. Hankkeessa toimineet henkilöt 47 Liite 2. Kuntalaiskyselyn saate ja kysymykset 52 Liite 3. Muistisairaan palvelukokonaisuuden arviointikohteet 56 Liite 4. Pidä huolta muistista! Muistiliitto ry. 58 Liite 5a. Hoito-, palvelu- ja kuntoutussuunnitelma Taustatiedot ja toimintakyvyn arviointilomake 59 Liite 5b. Hoito-, palvelu- ja kuntoutussuunnitelma Hoito- ja kuntoutussuunnitelmalomake 64 Liite 5c. Hoito-, palvelu- ja kuntoutussuunnitelma Seuranta ja arviointilomake 65 Liite 5d. Hoito-, palvelu- ja kuntoutussuunnitelma Viikko-ohjelmalomake 66 Liite 5e. Hoito-, palvelu- ja kuntoutussuunnitelma Elämänkaaritietojen kartoituslomake 68 Liite 6. Ympärivuorokautisen hoidon ja saattohoidon kriteerit ja toiminnan toteutumisen arviointi 70
5 SAATESANAT Lähes 30 vuotta sitten törmäsimme erään vanhainkodin henkilökunnan kanssa uuteen ilmiöön. Tämä ilmiö oli dementia. Ihmettelimme yhdessä ääneen sitä, mitä oli tapahtunut vanhalle herralle, joka oli muuttunut melko lyhyessä ajassa äksyksi vanhaksi herraksi. Nyt minä ja muut sen tiedämme. Noiden kokemusten jälkeen on muistisairauksien alueella tapahtunut huima tutkimus- ja kehittämistoiminnan kasvu. Muistisairauksia tunnistetaan entistä paremmin erityisesti niiden varhaisvaiheissa, lääkehoito on kehittynyt ja ammatillinen osaaminen on mennyt harppauksin eteenpäin. Yhtälailla yleinen yhteiskunnallinen kiinnostus muistisairauksia kohtaan on lisääntynyt, sillä lähes jokainen suomalainen tuntee muistisairaan henkilön tai on ainakin huolissaan asiasta. Muistisairaudet eri muodoissaan ovat siis vakavasti otettava asia. Ajankohtaisia ikääntymisen mukana tuomia haasteita, jotka eivät koske pelkästään Suomea vaan myös nopeasti ikääntyvää Eurooppaa, ovat muistisairaille tarkoitettujen palvelujen kehittäminen, omaisten ja lähiyhteisöjen tukeminen sekä pitkään kotona asuminen laitosasumisen vastakohtana. Edellä todetun lisäksi Suomessa kuntarakennekokonaisuus sekä yksittäiset kunnat ja niiden välinen yhteistyö erityisesti sosiaali- ja terveyspalveluissa ovat jatkuvan uudelleenarvioinnin kohteina. Siksi huomio ikäihmisten palvelujen kohdalla on suunnattava entistä painokkaammin muistisairauksiin ja näiden myötä syntyneisiin sosiaalisiin, terveydellisiin ja taloudellisiin vaikutuksiin. 4 Turun ammattikorkeakoulun raportteja 142
6 Kun tarkennan hieman edellä kuvattua, nostan erityisen ajankohtaisiksi haasteiksi alueellisen yhteistyön tiivistämisen ja kustannustehokkaiden palvelujen tuottamisen siten, että niissä kuuluisi vahvasti muistisairaiden ja heidän omaistensa ääni. Asia on kuitenkin hankala ratkaistavaksi. Melko pirstaleisen sosiaalija terveyspalvelujen ja itsenäistä toimivaltaansa toteuttavien yksiköiden perinteinen tapa on ollut työskennellä yksin vailla kunta- tai aluerajoja ylittävää yhteistyötä muuten kuin lakien velvoittamissa puitteissa. Kädessäsi oleva kehittämishankkeen raportti tuo edellä kuvattuihin kipupisteisiin oman ratkaisunsa. Raportti esittelee uudentyyppisen alueellisen ja ammatillisen yhteistyön, jossa kuuluu myös asiakkaiden ääni. Hankkeessa on ollut alusta alkaen johtoajatuksena luoda hoitopolkumalli, joka yhdistäisi muistisairaat ja heidän omaisensa, ammattihenkilöstön, erityisosaamisen ja palvelusisällöt. Näitä kaikkia sitoo yhteen alueellinen yhteistyö, jota ilman ei voi myöskään olla hoitopolkua. Asia tuntuu yksinkertaiselta, mutta Suomen ikäihmisten hyvinvointia tukevissa hankkeissa kyseessä on pioneerityö. Entisenä vanhustyöntekijänä lausun saavutuksesta kaikille tekijöille ja mukanaolijoille suuret kiitokset tärkeä asiamme on mennyt piirun verran eteenpäin! Kari Salonen Yliopettaja; YTT, FM Turun ammattikorkeakoulu, Hyvinvointipalvelut, sosiaalialan koulutusohjelma Muistisairaan palvelupolku 5
7 1 HANKE-ESITTELY Muistisairaan palvelupolun kehittäminen Vakka-Suomessa -hankkeessa ovat olleet mukana Uusikaupunki, Vehmaa, Pyhäranta, Taivassalo ja Kustavi. Hanketta on hallinnoinut Turun ammattikorkeakoulun Hyvinvointipalvelut-tulosalueen tutkimus-, kehitys- ja innovaatioyksikkö. Hanke on toteutunut ajalla Varsinais-Suomen Liitto on rahoittanut hankkeesta 50 %, Turun ammattikorkeakoulu 40 % ja kunnat 10 %. 1.1 TAUSTAA Muistisairauksiin sairastuu vuosittain Suomessa noin ihmistä (kuvio 1). Käypä hoito -suosituksen (2010) mukaan noin ihmisen kognitiivinen toimintakyky on heikentynyt, ihmistä on keskivaikean tai vaikean dementian vaiheessa ja lievän dementian vaiheessa elää ihmistä. Muistisairaudet ovat kansantauti Suomessa. Kuolinsyynä dementoivat sairaudet ovat luonnollisesti lisääntyneet. KUVIO 1. Dementiaan (mm. Alzheimerin tauti) kuolleet (Tilastokeskus). 6 Turun ammattikorkeakoulun raportteja 142
8 Muistisairauksien esiintyvyys on suurin iäkkäillä ihmisillä ja tämä asettaa väestön ikääntymisen (taulukot 1 ja 2) myötä huomattavan haasteen kuntien palvelujärjestelmälle. Muistisairaiden hoidon järjestäminen tulee olemaan yksi tulevaisuuden vanhustyön suurimmista hoidollisista ja taloudellisista haasteista (Martikainen, Viramo & Frey, 2010). Yhden muistisairaan ihmisen pitkäaikaishoidon keskimääräiset vuosikustannukset ovat noin euroa, kun vastaavasti kotona asuvan hoidon vuosikustannukset ovat noin euroa (Eloniemi-Sulkava, Sormunen & Topo, 2008). Kotona asuminen on yleensä myös muistisairaan ihmisen oma toive, jonka toteutumisen omaishoitaja mahdollistaa sairauden edetessä. Myös puolisot ovat halukkaita pitämään sairastuneen puolisonsa kotona, mikäli tukea on riittävästi saatavilla (Eloniemi-Sulkava, Saarenheimo, Savikko & Pitkälä, 2006). Muistisairaan ihmisen kotona asuminen mahdollistuu eheän ja saumattoman palvelukokonaisuuden avulla. TAULUKKO vuotta täyttäneiden ja tätä vanhempien henkilöiden määrä Suomessa (Tilastokeskus). TAULUKKO luvun kehitystä 65- ja 85-vuotiaiden määrässä kunnittain ja ennuste vuoteen 2030 (Tilastokeskus). Muistisairaan palvelupolku 7
9 Kuten taulukko 1 osoittaa, ikääntyneiden väestökehitys koko maassa on kasvava. Hankkeessa mukana olleissa kunnissa taas väestö hiljalleen vähenee (taulukko 3). Huoltosuhteen epäedullinen kehitys, neljän kunnan pienehkö koko ja väestön harmaantuminen ovat hyviä kannustimia vanhustenhoidon keskeisten asiakasryhmien palveluiden kehittämiselle niin, että palvelut voidaan tuottaa mahdollisimman kustannustehokkaasti ja alueellista yhteistyötä hyödyntäen. TAULUKKO 3. Väestökehitys koko maassa ja kunnittain (Tilastokeskus). 1.2 TAVOITTEET Hankkeen tavoitteena oli kehittää muistisairautta sairastavan henkilön palvelukokonaisuutta (kuvio 2). Palvelut tuotetaan sosiaali- ja terveystyön yhteistyönä ja alueellista yhteistyötä hyödyntäen. Tavoitteena on muistiongelmien varhainen toteaminen ja niihin puuttuminen oikea-aikaisesti siten, että hyvällä seurannalla ja oikein ajoitetuilla toimenpiteillä muistisairaan toimintakyky säilyy mahdollisimman hyvänä. Tavoitteena on kotihoidon ensisijaisuus ja ympärivuorokautisen hoidon järjestäminen muistisairaiden hoitoon erikoistuneessa yksikössä. Tavoitteena on myös muistisairaan perheen hyvinvoinnin lisääminen. 8 Turun ammattikorkeakoulun raportteja 142
10 KUVIO 2. Muistisairaan palvelupolku. Hankkeessa perusajatuksena oli seudullisuus kriittisenä menestystekijänä: seudullisella yhteistyöllä voidaan saavuttaa kustannussäästöä ja parantaa palvelujen tuottamisen laatua. Palvelukokonaisuus- ajattelu edellyttää sosiaali- ja terveystyön sektorirajat ylittävä tapaa toimia ja tuottaa palveluita. Hankkeen tavoitteena oli myös yhteistoiminnallisuuden ja palvelupolkuajattelun tuominen tutuksi niin, että sitä voidaan siirtää myös muihin toimintoihin. Palvelujen ja investointien seudullinen tarkastelu luo edellytyksiä palvelujen tehokkaalle tuottamiselle. Voimavarojen yhdistäminen ja tehokas käyttö edellyttävät, että seudulla olevat kehittämiskohteen kannalta keskeiset resurssit ovat tiedossa. Voimavarojen yhdistäminen ja kuntien välinen yhteistoiminta voi tuottaa taloudellista etua ja parantaa tarjottavien palvelujen laatua. Kunnat voivat tuottaa palveluita myös toisilleen yhteisten sopimusten mukaisesti. Palvelukokonaisuuksien tarkastelun ja tehostamisen tavoitteena on parantaa selviytymisedellytyksiä niissä haasteissa, joita lisääntyvä vanhusväestö kunnille ja sosiaali- ja terveyspalveluille asettavat. Muistisairaan palvelupolku 9
11 Palveluiden kehittämisen johtavat periaatteet: oikea-aikaiset, muistisairaan toimintakyvyn muutokseen sopeutetut palvelut asiakaslähtöiset, helppokäyttöiset, yksilölliset palvelukokonaisuudet perhekeskeinen työ (palveluita tarjotaan muistisairautta sairastavalle ja hänen perheelleen tai läheisilleen) haltuunottava työote (asiakkaan kanssa kontaktissa olevat huolehtivat palvelukokonaisuuksien syntymisestä ja asiat hoidetaan loppuun asti) tuottavuus, taloudellisuus ja tuloksellisuus (muistisairautta sairastava asuu kotiympäristössään niin kauan kuin se on kaikille toivottava vaihtoehto, pitkäaikaisen ympärivuorokautisen hoidon tarve on vähäinen, muistisairasta hoitava omainen säilyttää toimintakykynsä hyvänä, muistisairaan hoito ja kuntoutus tapahtuu oikealla hoidon portaalla). 1.3 TOTEUTUS Ohjausryhmän tehtävänä oli hankkeen linjaus, seuranta ja ohjaus. Johtoryhmän esitysten perusteella ohjausryhmä otti kantaa siihen, mitä tehdään, kuka tekee ja millä panostuksella. Ohjausryhmän varsinaisia kokouksia oli neljä. Ohjausryhmän kokouksiin osallistuivat puheoikeudella, mutta ilman päätösvaltaa, Turun ammattikorkeakoulun hanketyöntekijät ja johtoryhmän jäsenet. He toimivat asioiden esittelijöinä. Johtoryhmän tehtävänä oli tehdä ohjausryhmälle ehdotukset muistisairaan hoitopolun kehittämiseksi, toimeenpanna ohjausryhmän hyväksymät kehittämistoimenpiteet ja pitää hanke jatkuvassa liikkeessä. Turun ammattikorkeakoulun hanketyöntekijät olivat johtoryhmän työskentelyn tukena. KUVIO 3. Hankkeen organisaatio. (Liitteessä 1 hankkeessa toimineet henkilöt.) 10 Turun ammattikorkeakoulun raportteja 142
12 Johtoryhmä nimesi avainhenkilöiden ryhmät (kuviossa 3 taso kolme) kehitettävän kohteen perusteella. Avainhenkilöiden ryhmiin kuului lähiesimiehiä ja eri yksiköiden työntekijöitä aina kulloisenkin kehittämistehtävän kannalta keskeisiä henkilöitä. Avainhenkilöiden ryhmät raportoivat johtoryhmälle. Avainhenkilöryhmiä oli viisi: muistisairauksien ennaltaehkäisy ja varhainen toteaminen, muistikoordinaattoriryhmä, hoito- ja palvelusuunnitelman kehittäminen hoito-, palvelu- ja kuntoutussuunnitelmaksi, omaishoidon tukimuotojen kehittäminen sekä ympärivuorokautisen hoidon ja saattohoidon kehittäminen. Avainhenkilöryhmissä toimivat eri yksikköjen työntekijät muodostivat työyksiköissään itse tarvitsemansa taustaryhmät (kuviossa 3 kehittämisryhmiksi nimetyt ryhmät). Muistisairaan palvelupolku 11
13 2 PALVELUKOKONAISUUDEN KEHITTÄMISEN LÄHTÖTILANNE Hankkeen aluksi kartoitettiin ikääntyvien kuntalaisten käsityksiä muistisairauksista sekä heidän toiveitaan liittyen muistisairauksien toteamiseen ja hoitoon. Lisäksi kuvattiin olemassa olevaa muistisairaiden palvelukokonaisuutta hankekunnissa. 2.1 KUNTALAISKYSELY Kuntalaiskyselyn (liite 2) tavoitteena oli kartoittaa ikääntyvien kuntalaisten käsityksiä muistisairauksien ennaltaehkäisystä ja varhaisesta toteamisesta. Kyselyllä haluttiin selvittää kuntalaisten motivaatio ja suhtautuminen muistisairauksien ennaltaehkäisyyn ja varhaiseen toteamiseen sekä yleinen tietous muistisairauksista ja niiden hoidosta. Kirjallinen kysely lähetettiin 250 kuntalaiselle kuntien asukasluvun suhteessa seuraavasti: Uusikaupunki Taivassalo Vehmaa Kustavi Pyhäranta 171 henkilöä 19 henkilöä 26 henkilöä 10 henkilöä 24 henkilöä. Maistraatti toimitti satunnaisotannalla poimittujen vuotiaiden henkilöiden osoitetiedot. Kyselyyn vastasi 139 kuntalaista ja vastausprosentti oli 55,6. Kysely rakentui niin, että aineiston perusteella voitiin erottaa korkean riskitason henkilöt. Kysymyksiä laadittaessa huomioitiin Käypä hoito -suosituksessa (2010) mainitut aivojen toimintaa heikentävät ja muistisairauksien vaaraa lisäävät tekijät: 12 Turun ammattikorkeakoulun raportteja 142
14 sukuhistoria ikä yksinäisyys, vähäiset sosiaaliset suhteet masentuneisuus vähäinen liikunta runsas alkoholinkäyttö aivoverenkierron häiriöt kohonnut kolesteroli diabetes metabolinen oireyhtymä tyydyttyneitä rasvahappoja sisältävä ruokavalio. Kuntalaiskyselyn tuloksia Kyselyyn vastanneet olivat sosiaalisesti aktiivisia. Kaikilla oli kontakteja sukulaisiin ja ystäviin riippumatta siitä, asuivatko he yksin tai samassa taloudessa toisen kanssa. Huolimatta siitä, että vastanneet eivät olleet yksinäisiä, moni (67,15 %) oli sitä mieltä, että he voisivat viettää enemmän aikaa toisten ihmisten seurassa. Tämä toive oli yleisempää niille, joilla on muistisairaus tai joiden muisti on heikentynyt; tästä ryhmästä 77,5 % toivoi voivansa viettää enemmän aikaa toisten seurassa. Vastanneet seurasivat aikaansa aktiivisesti lukemalla sanomalehtiä. Lehdet ja televisio olivat myös tärkeimmät kanavat, joiden kautta vastanneet saivat tietoa muistisairauksista. Vapaa-ajan toiminnoista suosituin oli matkailu (42,5 %). Kerhotoimintaa harrasti 26 %, yhteiskunnallista toimintaa 14,5 % ja muuta 17 %. Harrasteet jakautuvat tasaisesti eri lajitteluperustein (ikäryhmät, työtilanne, asumismuoto, sukupuoli ja siviilisääty). Liikuntaa harrasti päivittäin tai viikoittain yli 80 % vastanneista. Muistiterveyden hoitamisen kannalta nämä tulokset ovat hyviä ihmiset pitävät huolta itsestään monella tavalla. Näitä vahvuuksia on hyvä tukea ja kannustaa kuntalaisia jatkamaan hyviä elämäntapojaan ikääntyessään. Todettuja sairauksia oli korkea verenpaine (53,85 %), korkea kolesterolitaso (28,65 %) sekä ylipaino (21,63 %). Sokeritauti oli 10,53 prosentilla ja muistisairaus 2,34 prosentilla. Alkoholia käytti päivittäin aika harva (5,8 %), viikoittain jo useampi (32,61 %) ja 61,59 % käytti alkoholia noin kerran kuukaudessa tai harvemmin. Sydän- ja verisuonisairauksien hoito sekä painonhallinta ovat haasteita. Mutta riskisairauksien ennaltaehkäisy ja hyvä hoito ovat myös muistisairauksien ennaltaehkäisyä. Myös alkoholin kulutukseen kannattaa kiinnittää huomiota silloin, kun sosiaali- ja terveystyössä ollaan tekemisissä ikääntyvien kuntalaisten kanssa. Muistisairaan palvelupolku 13
15 KUVIO 4. Kuntalaiskyselyssä todettuja sairauksia. Vastanneista 78,83 % ei ollut koskaan tehty muistitestiä.14,60 prosentille se oli tehty kerran ja useammin kuin kerran se oli tehty 6,57 prosentille. 33 henkilölle, joilla ei ollut lääkärin toteamaa muistisairautta, mutta jotka olivat huomanneet itsellään muistin huononemista, ei oltu tehty muistitestiä kertaakaan. Vastanneista 84,89 % oli sitä mieltä, että muistin heikkeneminen on luonnollinen osa vanhenemista. Tämä saattaa olla asia, joka estää tai viivyttää muistitutkimuksiin hakeutumista. Osalla vastanneista (39,30 %) oli sellainen käsitys, että muistisairauden etenemiseen voidaan vaikuttaa varhaisella toteamisella, elämäntavoilla (38,86 %) ja seulonnalla (13,97 %). Pieni osa (3,93 %) oli sitä mieltä, ettei muistin heikkenemiseen voida vaikuttaa. KUVIO 5. Käsitys muistisairauden etenemiseen vaikuttamisesta. 14 Turun ammattikorkeakoulun raportteja 142
16 Oikeanlainen tieto on tietysti tärkeää, jotta kuntalaiset voivat tehdä hyviä valintoja oman elämänsä suhteen. Vastaajista 40,22 % oli sitä mieltä, että sopivin tapa saada tietoa muistiin vaikuttavista asioista on kirjallinen materiaali ja 37,50 prosentin mielestä taas omalääkärin kertomana. Asiantuntijan pitämä yleisötilaisuus oli hyvä tapa saada tietoa 19,57 prosentin mielestä. Terveystiedon välittämisessä kannattaa siis käyttää monia kanavia. Kyselyyn vastanneista 90 % oli sitä mieltä, että muistiin ja muistisairauksiin voidaan vaikuttaa elämäntavoilla! Samoin muistisairauden varhaista toteamista pidettiin tärkeänä. Muistiterveyttä edistävän terveystiedon jakamiselle ja muistisairauksien varhaiselle toteamiselle on siis olemassa hyvä maaperä. Kyselyyn vastanneet kuntalaiset pitivät työterveyshuoltoa ja terveyskeskuksen vastaanottoja hyvinä sellaisten terveystarkastusten tekopaikkoina, joissa myös muistiin liittyvät asiat otetaan esiin. Uudenkaupungin vanhusneuvola Kompassi mainittiin vapaissa vastausvaihtoehdoissa myös hyväksi paikaksi muistiasioiden hoidossa. Halukkuus ohjauksen ja neuvonnan piiriin kuulumiseen ilmenee myös siitä, että mikäli muistiongelmaa ilmenee, vastanneet toivoivat saavansa keskustella lääkärin tai hoitajan kanssa (38 %). Lisäksi toivottiin, että tilannetta seurattaisiin (30 %). Oli myös niitä, jotka toivoivat (16 %), että heille nimettäisiin sosiaali- ja terveyspalveluista yhdyshenkilö, joka tuntisi heidän yksilöllisen tilanteensa ja johon voisi ottaa yhteyttä. Kuntalaiskysely on työntekijöiden luettavissa kokonaisuudessaan Vakkaportin kautta. 2.2 PALVELUORGANISAATION ITSEARVIOINTI Hankkeen lähtötilanteen kuvaukseen kuului myös kuntien vanhustyön johtajille tehty kysely, jossa vanhustyön johtajat arvioivat muistisairaan palvelukokonaisuutta omassa kunnassaan ja ylikunnallista yhteistyötä. Tilastotietoa eli täsmällistä faktatietoa eri asioista ei ollut kaikilta osin käytettävissä, joten lähtötilanteen kuvaus perustuu seuraavalla asteikolla tehtyyn itsearviointiin. Muistisairaan palveluiden arviointiasteikko: 0 = Palvelulle ei ole yhtenäistä, organisoitua ja vakiintunutta palvelumallia. 1 = Palvelu on pirstaleinen, toteutuu satunnaisesti. 2 = Käytössä on vakiintunut palvelumalli, joka kaipaa kehittämistä. 3 = Käytössä on vakiintunut, muistisairaan tarpeita vastaava, toimiva palvelumalli, joka ei tällä hetkellä kaipaa kehittämistä. Itsearviointilomake on nähtävissä liitteessä 3. Muistisairaan palvelupolku 15
17 Itsearviointi suoritettiin siten, että vanhustyön johtajat kuvasivat yhteistä palaveria edeltävänä ennakkotyönä oman kuntansa osalta muistisairaan palvelukokonaisuutta sanallisesti ja yhteisessä kokouksessa jokaisesta arvioitavasta asiasta keskusteltiin. Kirjallisten kuvausten ja yhteisen keskustelun perusteella jokainen kohta arvioitiin numeerisesti. Arvioinnit on esitetty numeerisessa muodossa taulukossa 4. TAULUKKO 4. Itsearviointi Arvioinnin perusteella hanke kohdennettiin ensisijaisesti muistisairauksien ennaltaehkäisyyn, varhaiseen toteamiseen, diagnoosin jälkeiseen seurantaan ja omaishoitoon. 16 Turun ammattikorkeakoulun raportteja 142
18 3 PALA KERRALLAAN 3.1 MUISTISAIRAUKSIEN ENNALTAEHKÄISY JA VARHAINEN TOTEAMINEN Kyseisen avainhenkilöryhmän tehtävänä oli tehdä ehdotuksia toimenpiteistä, joilla voidaan tehostaa muistisairauksien ennaltaehkäisyä ja varhaista toteamista. Työryhmällä oli kaksi kokoontumista, joista toinen oli samalla koulutustilaisuus. Suomessa on arviolta alle 65-vuotiasta etenevää muistisairautta sairastavaa ihmistä (Käypä hoito -suositus 2010). Haastava työelämä saattaa paljastaa muistin ongelmat varhaisessa vaiheessa, mutta työikäisillä ei aina edes osata epäillä muistisairautta. Muistisairaus saatetaan virheellisesti diagnosoida esimerkiksi työuupumukseksi, masennukseksi tai päihteiden käytöstä johtuvaksi unohteluksi. Heidi Härmä (2010) on tutkinut erityisesti työikäisten muistisairaiden ja heidän omaistensa kokemuksia kuntoutuspalveluista. Härmän tutkimuksen mukaan kuntoutusta ei ole työikäisille sairastuneille saatavilla riittävästi, kuntoutusketjun alkupään palvelut ovat puutteellisia; lisäksi tiedonsaanti muistisairauksista ja kuntoutuspalveluista on vaikeaa. Kynnys käyttää palveluja saattaa osaltaan heikentää palvelujen saannin mahdollisuutta. Jos palveluja ei osata tai ei haluta pyytää, niitä ei automaattisesti kukaan tarjoa. Kuntalaiskyselyn mukaan kuntalaiset ovat kiinnostuneita muistiasioista. Kuntalaiset myös toivovat, että muistiin liittyvät asiat otetaan puheeksi sosiaali- ja terveystyön vastaanotoilla. Kuntalaiskyselyyn vastanneet ihmiset myös tietävät varsin hyvin, että elämäntavoilla voi vaikuttaa muistiterveyteen. Avainhenkilöryhmässä mukana olleet yhdeksän työterveyshoitajaa pitivät muistiterveyden edistämistä ja muistisairauksien ennaltaehkäisyä asiana, joka koskettaa heidän työtään. Ikääntyvien työntekijöiden terveystarkastuksia pidettiin hyvänä mahdollisuutena ottaa muistiasiat esiin. Työterveyshoitajat päättivät lisätä muistiin liittyvän kysymyksen yli 50-vuotiaiden terveystarkastuksiin niin, että asia tulee todettua ja dokumentoitua. Mikäli asiakas kokee ongelmia muistiin liittyen, jatkotyöskentelyn muistilomakepohjat löytyvät terveyskeskuksen säh- Muistisairaan palvelupolku 17
19 köisestä asiakastietojärjestelmästä kohdasta Työterveyshuolto -> Lomakepohjat -> Muistilomakepohjat. Työterveysvastaanotoilla päätettiin jakaa kirjallista materiaalia muistiterveyteen ja muistisairauksiin liittyen. Ennaltaehkäisyä ja varhaista toteamista on sivuttu myös muiden avainhenkilöryhmien työskentelyssä. Työryhmien tuloksena muistiterveyteen liittyvää kirjallista materiaalia jaetaan ikääntyneiden terveystarkastusten kutsukirjeen mukana kotona tutustuttavaksi ennaltaehkäisevien kotikäyntien yhteydessä työterveyshuollossa Lisäksi työterveyshuollossa otetaan muistiasiat esiin yli 50-vuotiaiden terveystarkastuksessa. 3.2 MUISTISAIRAUSDIAGNOOSIN JÄLKEINEN TUKI JA SEURANTA Muistikoordinaattori-avainhenkilöryhmän tehtävänä oli tutkia muistikoordinaattoritoiminnan resursoinnin mahdollisuudet, määritellä muistikoordinaattorin tehtävät ja toimintamuodot Vakka-Suomessa sekä asemoida muistikoordinaattorin toiminta osaksi sosiaali- ja terveyspalveluiden toimintaa. Valtakunnallisia kokemuksia muistikoordinaattoritoiminnasta on jo olemassa. Yksi muistikoordinaattori kykenee hoitamaan perhettä, joissa on muistisairas perheenjäsen. Kaikilla asiakkailla ei ole samaan aikaan runsasta avun tarvetta. Koordinaattori-lääkäri-työparin kohtalaisen itsenäisen toiminnan sulauttaminen osaksi sosiaali- ja terveystoimen kokonaisuutta edellyttää työnkuvien ja vastuiden selkiyttämistä (Eloniemi-Sulkava ym., 2006). Suomessa muistikoordinaattorin toimintamalli kannattaisi toteuttaa keskikokoisissakin kunnissa, sillä jo asukkaan kunnassa on riittävä määrä avohoidossa olevia muistisairaita yhden kokopäiväisen muistikoordinaattorin vastuulle. Keskeistä on koko perheen ja normaalin elämän tukeminen, perheen ja palvelujärjestelmän välissä toimiminen (Suhonen ym. 2008). 18 Turun ammattikorkeakoulun raportteja 142
20 Olennaista yksilökohtaisen palveluohjauksen (case manager) ideassa, jota muistikoordinaattorikin edustaa, on ajatus siitä, että asiakas saa oikea-aikaisesti yksilöllisiä palveluita ja palveluorganisaatiossa palveluita kohdennetaan oikein. Palvelun tarvitsijan ja tuottajan välisiä yhteistyöongelmia pyritään ratkaisemaan ruohonjuuritasolta lähtien yksittäisen ihmisen elämäntilanteesta ja hänen tarvitsemistaan palveluista käsin. Palvelujen käyttäjälle nimetään pysyvä henkilökohtainen vastuuhenkilö, joka tukee käyttäjää ja hänen läheisiään oikeiden palvelujen valinnassa. Vastuuhenkilö seuraa palvelujen käyttäjän tilanteen kehitystä ja muuttaa palvelukokonaisuutta tilanteen niin vaatiessa. Yksilökohtaisen palveluohjausmallin avulla on tarkoitus kohdentaa palveluita eniten tarvitseville. Myös palvelutarpeiden muutoksia voidaan seurata paitsi yksilöiden kohdalla myös yleisemmällä tasolla. (Ala-Nikkola & Sipilä). Muistisairausdiagnoosin teon jälkeisessä seurannassa voidaan tavoitteita tarkastella sekä asiakkaan että palveluorganisaation näkökulmista. Asiakkaalle turvallisuus on tärkeää. Turvallisessa hoitosuhteessa asiakas (muistisairas ja omainen) tuntee avanneensa oven palvelujärjestelmään; asiakkaalla on hoitosuhde, joka tarjoaa avun ja vierellä kulkijan kaikissa asioissa, ja asiakas voi luottaa siihen, että asioita hoidetaan eteenpäin tavalla tai toisella. Palveluiden tulisi olla helposti saatavia, jotta muistisairas ja häntä hoitava omainen voisivat keskittyä arkielämän haasteisiin avun tullessa yhden luukun periaatteella. Ohjauksen ja neuvonnan laatua voidaan varmistaa myös sillä, että palvelun tuottajalla on riittävä asiantuntemus. Asiakas tulee ymmärretyksi hoitokontakteissa ja saa juuri muistisairaan tarpeisiin oikeaa palvelua. Asiakkaan kohdalla kokonaistavoite on hyvä elämän laatu. Palveluntarjoajan näkökulmasta tavoitteena on palvelujärjestelmän tarkoituksenmukainen, kustannustehokas käyttö. Kustannustehokkuuden yhtenä tekijänä on tarkkaan harkittu työnjako henkilöstöryhmien välillä, alueellisesti ja palveluntuottajien kesken. Tavoiteltavaa on, että muistisairaan kotihoito voidaan mahdollistaa niin pitkälle kuin se kaikkien näkökulmasta on hyvä ratkaisu. Palveluorganisaation jatkuva kehittyminen sekä henkilöstön mahdollisuus kehittää ammatillista osaamistaan on myös tavoiteltavaa. Hankkeen johtoryhmän ja muistikoordinaattori-avainhenkilöryhmän ilmaisemat ajatukset diagnoosin jälkeisestä seurannasta on kiteytetty seuraavassa: Diagnoosin jälkeisen seurannan ja ohjauksen toivottavia sisältöjä: ensitieto muistisairaudesta ja sopeutumisvalmennus lääkityksen seuranta ja ohjaus sairauden kulun seuranta ja oikea-aikaiset toimenpiteet yleistilan ja toimintakyvyn säilymiseen tehdään hoito-, palvelu- ja kuntoutussuunnitelma, joka sisältää seurannan ja ohjauksen; suunnitelma pidetään ajantasaisena palvelutarpeiden arviointi niin, että palvelut vastaavat muistisairaan ja omaishoitajan tilannetta (ateriapalvelu, pesuapu, lyhytaikaishoito) Muistisairaan palvelupolku 19
21 sosiaalisista etuuksista huolehditaan tiedottamalla ja hakemusten täyttämisessä avustetaan omaishoitajan tukitoimet. Arvioinnissa ja seurannassa käytetään sovittuja mittareita. Arviointien kohteina ovat fyysinen toimintakyky kognitiivinen toimintakyky sosiaalinen turvaverkko, hoitavan omaisen tilanne taloudellinen tilanne selviytyminen elinympäristössä (asioiden hoitaminen, asunnon esteettömyys, apuvälineet) juridiset toimenpiteet (asioiden hoitaja, edunvalvoja, hoitotahto). Diagnoosin jälkeinen seurannan ja ohjauksen strategia tulee kirkastaa. Työnjako tulee muuttumaan muistikoordinaattoritoiminnan vakiintumisen myötä. Lääkärin työhön kuuluvia asioita: diagnoosin selvittely diagnoosin kertominen asiakkaan luvalla yhteyden ottaminen muistihoitajaan (tietojen siirto) lääkehoito (muistisairaus + muiden sairauksien lääkehoito) lähetteet tarvittavat lääkärinlausunnot yhteydenpito sovitulla tavalla omaan hoitajaan, konsultaatioapu asiakkaan tapaaminen tarvittaessa ja määräaikaistarkastukset. Muistisairaan omahoitajiin ja kuntien tulevien muistikoordinaattorien työhön liittyviä asioita: diagnoosin jälkeinen kotikäynti (lääkäriltä saadut lähtötiedot) sovittujen mittareiden avulla lähtötilanteen selvitys ja kirjaaminen muistisairaan ja omaisen jatkuva ohjaus palvelutarpeen jatkuva arviointi ja tilanteen edellyttämien asioiden toimeenpano ongelmatilanteiden ennakointi yhteistyö lääkärin kanssa sovituilla tavoilla. Muistikoordinaattori-avainhenkilöryhmä käynnisti laajan muistihoitajakoulutuksen. Kaikista hankekunnista osallistui työntekijöitä muistihoitajakoulutukseen, jonka hankekunnat ostivat Kankaanpään opistolta. Kahdessa koulutuskokonaisuudessa oli mukana yhteensä 46 hoitajaa. Koulutuksen laajuus oli 15 opintoviikkoa. Kaksi sairaanhoitajaa lähti tammikuussa 2012 muistikoordinaattorikoulutukseen. Hankekunnat ovat siis huolehtineet osaamisen kehittämisestä 20 Turun ammattikorkeakoulun raportteja 142
22 erinomaisen hyvin. Muistihoitajaverkostoa ollaan perustamassa ja sen tarkoitus on kokoontua säännöllisesti. Muistikoordinaattoritoiminta on aloitettu pilottina ja myös pikkukunnista on ollut asiakkaita toiminnan piirissä. Muistikoordinaattori-avainhenkilöryhmä ja muistikoordinaattorikoulutukseen lähtevät henkilöt jatkavat yhteistyötä. Yhteistyön tavoitteena on, että muistikoordinaattoritoiminnan Vakka-Suomen mallia rakennetaan opintojen kuluessa yhteistyössä. Työryhmän tuloksena muistisairaan hoidon osaamisvalmiuksia vahvistettiin merkittävästi koko hankealueella, kunnat ostivat koulutukset omarahoitteisina, toteutus ei ollut hanketoimintaa muistikoordinaattoritoiminta käynnistyi pilottina ja tulee siitä vahvistumaan muistikoordinaattoreiden myötä. 3.3 OMAISHOIDON TUKIMUOTOJEN KEHITTÄMINEN Kyseisen avainhenkilöryhmän tehtävänä oli tunnistaa ja arvioida ne tukimuodot, joita muistisairasta läheistään hoitavalla on käytössä sekä tehdä parannusehdotuksia läheistään hoitavan tukimuotoihin. Lisäksi ryhmän tehtävä oli tehdä strategia liittyen siihen, miten muistisairasta läheistään hoitavan tukeminen toteutuu. Muistisairaan omaishoito on poikkeuksellisen raskasta. Taudin huono ennuste, hoidettavan hitaasti heikkenevä terveydentila sekä hänen persoonallisuutensa köyhtyminen ja muuttuminen vieraaksi aiheuttavat omaishoitajalle erityistä psyykkistä painetta. Perheenjäsenillä on erityisen raskasta dementoivan sairauden toteamisen jälkeen. Edetessään tauti aiheuttaa uniongelmia, vaeltelua ja muita käytösoireita, jotka kuormittavat lisää omaishoitajaa. Tavallisimpia hait- Muistisairaan palvelupolku 21
23 toja ovat yöunen keskeytyminen, krooninen väsymys, lihaskivut, ruokailun epäsäännöllisyys ja oman ajan puute. Dementiapotilaan omaishoitajaa altistavat uupumiselle heikko terveydentila, sosiaalisen elämän kapeutuminen ja positiivisen näkemyksen puuttuminen. Taudin edetessä tilanne saattaa johtaa jopa hoidettavan kaltoinkohteluun. (Hyvärinen, Saarenheimo, Pitkälä & Tilvis, 2003) Muistisairasta hoitavien perheiden tukimuodot kunnissa Hankkeen tavoitteena oli ylikunnallisten toimintamallien kehittäminen. Omaishoito on kunnallisessa palvelujärjestelmässä osa sosiaalipalveluita. Hankekunnat ovat terveyspalveluiden tuottamisen suhteen yhteistoiminta-aluetta mutta sosiaalipalvelut tuotetaan kuntakohtaisesti. Tästä syystä hankkeen aikana ei tehty päätöksiä ylikunnallisesti yhteisistä toimintatavoista, vaan tuotettiin pohjamateriaalia kuntakohtaiselle kehittämistyölle. Kyseisen avainhenkilöryhmän toimesta myös seurattiin muistisairaan ja häntä hoitavan läheisensä arkipäivää. Avainhenkilöryhmä kartoitti aluksi niiden omaishoitajien lukumäärän (taulukko 5), jotka hoitavat muistisairasta läheistään. Koska kunnat ovat väestömääriltään erilaisia, on selvää, että myös omaishoidettavien määrä on hyvin erilainen. TAULUKKO 5. Muistisairasta omaistaan hoitavien määrä kunnittain Avainhenkilöryhmä kartoitti myös tällä hetkellä tarjolla olevia tukimuotoja (taulukko 6). 22 Turun ammattikorkeakoulun raportteja 142